URDHËR
Nr. 79, datë 9.5.2022

PËR DELEGIM KOMPETENCE

[bookmark: _GoBack]Në zbatim të pikës 3, të nenit 102, të Kushtetutës dhe të neneve 22, pika 3, 28 dhe 29, të ligjit nr. 44/2015, “Kodi i Procedurave Administrative të Republikës së Shqipërisë”,

URDHËROJ:

1. Delegimin e kompetencave të titullarit të Shkollës Shqiptare të Administratës Publike, të parashikuara në legjislacionin në fuqi për shërbimin civil, znj. Enkela Dudushi, në cilësinë e drejtorit të Drejtorisë së Politikave dhe Zhvillimit të Administratës Publike, në Departamentin e Administratës Publike.
2. Delegimi i kompetencave fillon me hyrjen në fuqi të këtij urdhri dhe mbaron me shfuqizimin tij.
3. Ngarkohet znj. Enkela Dudushi, drejtor i Drejtorisë së Politikave dhe Zhvillimit të Administratës Publike, në Departamentin e Administratës Publike, për zbatimin e këtij urdhri.
Ky urdhër hyn në fuqi menjëherë dhe botohet në Fletoren Zyrtare.

